
30 DR.31.5.2004 

 

 Mengenai Harakah ini, kita telah maklumkan kita benarkan dikeluarkan dua 
minggu sekali.  Oleh kerana dia bukannya berbentuk akhbar tetapi berbentuk news 
letter untuk ahli-ahlinya sahaja.  

 Dato' Kamarudin bin Jaffar:  [Bangun] 

 Timbalan Yang di-Pertua [Datuk Lim Si Cheng]:  Yang Berhormat bagi 
Tumpat.  

 Dato' Kamarudin bin Jaffar:  Terima kasih Yang Berhormat Timbalan Menteri 
dan selamat pulang ke Kuala Lumpur daripada Tanjong Kemunting.  Saya terkejut dan 
tidak dapat menerima entah apa alasannya yang Kementerian Dalam Negeri dalam 
zaman ini setelah menang besar dalam pilihan raya yang lalu, masih begitu takut 
kepada PAS, masih begitu takut untuk membebaskan akhbar ini untuk dikeluarkan 
pada tahap dan kala dua kali seminggu, yang mana saya nampak pemikiran Yang 
Berhormat Menteri Penerangan lebih ke hadapan. 

 Dia mengatakan tidak ada cadangan kerajaan sekarang ini untuk 
mengehadkan kebebasan media, malah menggalakkan media untuk berdisiplin dan 
mengawal diri sendiri yang mana merupakan suatu pandangan dan dasar daripada 
seorang menteri yang saya fikir jauh lebih ke hadapan daripada sikap Kementerian 
Dalam Negeri yang ada hari ini.  Apa pandangan Yang Berhormat? 

 Dato' Haji Noh bin Haji Omar:  Terima kasih Yang Berhormat, bukannya soal 
takut.  Kita, bukannya soal takut Yang Berhormat.  Soalnya ialah soal keadilan.  Kita 
lihat bahawa Harakah ini ada siarkan perkara-perkara yang tidak tepat dan tidak betul 
yang boleh memutarbelitkan fakta.  Saya ambil contoh yang paling mudahlah Yang 
Berhormat.  Ini yang 1hb. Jun ini.  [Menunjukkan akhbar Harakah bertarikh 1 Jun]  Dia 
kata nafikan tahanan ini didera.  PM bohong – ini surat, ini kalau kita baca, ini satu 
fitnah.  Kemudian perkara yang berlaku di dalam Dewan ini, menteri sahkan dividen 
Tabung Haji dibayar daripada hasil judi. Tajuk itu besar sedangkan perkara yang 
dilaporkan itu tidak benar. 

 Soalan Yang Berhormat bagi Kubang Kerian tanya dahulu ialah sama ada 
untung atau rugi bukan halal atau haram.  Perkara-perkara seperti inilah yang kita lihat 
bahawa pihak PAS terutamanya memutar belit perkara yang betul. [Tepuk]  Setiap kali, 
saya tidak mahu cerita banyaklah, yang dahulu pun sudah banyak kali saya lihat 
Laporan Parlimen dia memberikan gambaran yang tidak betul.   

 Kalau sudah memberi gambaran yang tidak betul, biarlah ahli dia sahaja yang 
baca.  Orang yang fikiran masih matang, masih baik ini, jangan bacalah perkara-
perkara yang tidak betul. 

 Dato' Kamarudin bin Jaffar:  [Bangun] 

 Tuan Mohamed Razali bin Che Mamat:  [Bangun] 

 Dato' Ghazali bin Ibrahim:  [Bangun] 

 Timbalan Yang di-Pertua [Datuk Lim Si Cheng]:  Yang Berhormat, ada tiga 
Ahli Yang Berhormat bangun, Kuala Kerai, Tumpat dan juga Padang Terap. 

 Dato' Haji Noh bin Haji Omar:  Saya bagi Yang Berhormat bagi Padang 
Terap dahulu. 

 Dato' Ghazali bin Ibrahim:  Terima kasih Tuan Yang di-Pertua.  Kita dapati 
bahawa akhbar Harakah hanya dibaca untuk ahli-ahlinya sahaja.  Tetapi apakah 
tindakan kerajaan jika sekiranya akhbar ini terus dijual, dipamerkan di premis-premis 
kedai di seluruh negara kita.  Apakah tindakan kerajaan yang hendak diambil?  Terima 
kasih. 

 Dato' Haji Noh bin Haji Omar:  Harakah tidak boleh dijual kepada orang 
ramai.  Ia untuk ahli-ahlinya sahaja.  Tetapi seperti biasalah, pihak pembangkang ini 
apa juga peraturan dan undang-undang yang kita buat, dia tidak akan patuh dan kita 
tahu ada dijual.  Bila besok kalau kita tangkap pula kerana jual di kedai-kedai, dia kata 
dah kita zalim pula.  Saya ingat kita mintalah Harakah supaya mematuhi peraturan-
peraturan yang telah kita tetapkan. 

 Dato’ Paduka Haji Badruddin bin Amiruldin:  [Bangun] 

 Tuan Mohamed Razali bin Che Mamat:  [Bangun] 



Mengenai Harakah ini, kita telah maklumkan kita benarkan dikeluarkan dua minggu sekali. Oleh kerana dia bukannya berbentuk akhbar tetapi berbentuk news letter untuk ahli-ahlinya sahaja. Dato' Kamarudin bin Jaffar: [Bangun]. Timbalan Yang di-Pertua [Datuk Lim Si Cheng]: Yang Berhormat bagi Tumpat. Dato' Kamarudin bin Jaffar: Terima kasih Yang Berhormat Timbalan Menteri dan selamat pulang ke Kuala Lumpur daripada Tanjong Kemunting. Saya terkejut dan tidak dapat menerima entah apa alasannya yang Kementerian Dalam Negeri dalam zaman ini setelah menang besar dalam pilihan raya yang lalu, masih begitu takut kepada PAS, masih begitu takut untuk membebaskan akhbar ini untuk dikeluarkan pada tahap dan kala dua kali seminggu, yang mana saya nampak pemikiran Yang Berhormat Menteri Penerangan lebih ke hadapan. Dia mengatakan tidak ada cadangan kerajaan sekarang ini untuk mengehadkan kebebasan media, malah menggalakkan media untuk berdisiplin dan mengawal diri sendiri yang mana merupakan suatu pandangan dan dasar daripada seorang menteri yang saya fikir jauh lebih ke hadapan daripada sikap Kementerian Dalam Negeri yang ada hari ini. Apa pandangan Yang Berhormat?. Dato' Haji Noh bin Haji Omar: Terima kasih Yang Berhormat, bukannya soal takut. Kita, bukannya soal takut Yang Berhormat. Soalnya ialah soal keadilan. Kita lihat bahawa Harakah ini ada siarkan perkara-perkara yang tidak tepat dan tidak betul yang boleh memutarbelitkan fakta. Saya ambil contoh yang paling mudahlah Yang Berhormat. Ini yang 1hb. Jun ini. [Menunjukkan akhbar Harakah bertarikh 1 Jun] Dia kata nafikan tahanan ini didera. PM bohong- ini surat, ini kalau kita baca, ini satu fitnah. Kemudian perkara yang berlaku di dalam Dewan ini, menteri sahkan dividen Tabung Haji dibayar daripada hasil judi. Tajuk itu besar sedangkan perkara yang dilaporkan itu tidak benar. Soalan Yang Berhormat bagi Kubang Kerian tanya dahulu ialah sama ada untung atau rugi bukan halal atau haram. Perkara-perkara seperti inilah yang kita lihat bahawa pihak PAS terutamanya memutar belit perkara yang betul. [Tepuk] Setiap kali, saya tidak mahu cerita banyaklah, yang dahulu pun sudah banyak kali saya lihat Laporan Parlimen dia memberikan gambaran yang tidak betul. Kalau sudah memberi gambaran yang tidak betul, biarlah ahli dia sahaja yang baca. Orang yang fikiran masih matang, masih baik ini, jangan bacalah perkara- perkara yang tidak betul. Dato' Kamarudin bin Jaffar: [Bangun]. Tuan Mohamed Razali bin Che Mamat: [Bangun]. Dato' Ghazali bin Ibrahim: [Bangun]. Timbalan Yang di-Pertua [Datuk Lim Si Cheng]: Yang Berhormat, ada tiga Ahli Yang Berhormat bangun, Kuala Kerai, Tumpat dan juga Padang Terap. Dato' Haji Noh bin Haji Omar: Saya bagi Yang Berhormat bagi Padang Terap dahulu. Dato' Ghazali bin Ibrahim: Terima kasih Tuan Yang di-Pertua. Kita dapati bahawa akhbar Harakah hanya dibaca untuk ahli-ahlinya sahaja. Tetapi apakah tindakan kerajaan jika sekiranya akhbar ini terus dijual, dipamerkan di premis-premis kedai di seluruh negara kita. Apakah tindakan kerajaan yang hendak diambil? Terima kasih. Dato' Haji Noh bin Haji Omar: Harakah tidak boleh dijual kepada orang ramai. Ia untuk ahli-ahlinya sahaja. Tetapi seperti biasalah, pihak pembangkang ini apa juga peraturan dan undang-undang yang kita buat, dia tidak akan patuh dan kita tahu ada dijual. Bila besok kalau kita tangkap pula kerana jual di kedai-kedai, dia kata dah kita zalim pula. Saya ingat kita mintalah Harakah supaya mematuhi peraturan- peraturan yang telah kita tetapkan. Dato' Paduka Haji Badruddin bin Amiruldin: [Bangun]. Tuan Mohamed Razali bin Che Mamat: [Bangun].